སྒྲ་སྙན་སྣ་ཚོགས་འབུལ།
ལོ་སྨན་གྱིས་མཆོད་པར་བཞེས།།དྲི་མཆོག་སྣ་ཚོགས་འབུལ་ལོ་ཤངས་ཀྱིས་མཆོད་པར་བཞེས།།རོ་མཆོག་སྣ་ཚོགས་འབུལ་ལོ་ལྗགས་ཀྱིས་མཆོད་པར་བཞེས།།རེག་བྱ་སྣ་ཚོགས་འབུལ་ལོ་
སྐུ་ཡིས་མཆོད་པར་བཞེས།།གཏོར་མ་སྣ་ཚོགས་འབུལ་ལོ་ལྗགས་ཀྱིས་མཆོད་པར་བཞེས།།གཟུགས་ཀྱི་ལྷ་མོ་སྤྱན་ལ་ཐིམ།།སྒྲ་ཡི་ལྷ་མོ་སྙན་ལ་ཐིམ།།དྲི་ཡི་ལྷ་མོ་ཤངས་ལ་ཐིམ།།ངོ་ཡི
ལྷ་མོ་ལྗགས་ལ་ཐིམ།།རེག་གི་ལྷ་མོ་ལུས་ལ་ཐིམ།།འདོད་ཡོན་ལྔ་ཡི་མཆོད་པ་བཞེས།།ཨོཾ་བཛྲ་གནྡྷེ་ཧཱུཾ།ཨོཾ་བཛྲ་དྷཱུ་པེ་ཧཱུཾ།ཨོཾ་བཛྲ་ཨཱ་ལོ་ཀེ་ཧཱུཾ།ཨོཾ་བཛྲ་པུཥྤེ་ཧཱུྃ།ཨོཾ་བཛྲ་ཀོའུ་ཤི
ཀཧཱུཾ།ཨོཾ་བཛྲ་ཨ་ལངྐ་ར་ཧཱུཾ།ཨོཾ་བ་ལི་པཱུ་ཛ་ཨ་མྲྀ་ཏ་ཁ་རེ་ཁཱ་ཧི།ལྔ་པ་བསྟོད་པ་ནི།བཅོམ་ལྡན་རྡོ་རྗེ་རྣམ་འཇོམས་ལྷ་ཚོགས་རྣམས།།སྐུ་ཡི་རྡོ་རྗེ་སྐྱེ་ཤི་མེད་ལ་ཕྱག་འཚལ་བསྟོད།།གསུང

གི་རྡོ་རྗེ་འགག་པ་མེད་ལ་ཕྱག་འཚལ་བསྟོད།།ཐུགས་ཀྱི་རྡོ་རྗེ་མཚན་མ་མེད་ལ་ཕྱག་འཚལ་བསྟོད།།ཡོན་ཏན་རྡོ་རྗེ་ཅིར་ཡང་སྣད་ལ་ཕྱག་འཚལ་བསྟོང་།།ཕྲིན་ལས་རྡོ་རྗེ་སྣ་ཚོགས་གྲུབ་ལ་ཕྱག་འཚལ།།
བསྟོད།།བཅོམ་ལྡན་རྡོ་རྗེ་རྣམ་འཇོམས་འཁོར་བཅས་ནི།།སྒྲ་མཆོག་འབར་བའི་འོད་ཟེར་ཅན།།གསུང་མཆོག་འབར་བའི་འོད་ཟེར་ཅན།།ཐུགས་མཆོག་འབར་བའི་འོད་ཟེར་ཅན།།ལུས
ངག་ཡིད་གསུམ་འཇོམས་མཛད་པའི།།རྡོ་རྗེའི་སྐུ་ལ་ཕྱག་འཚལ་བསྟོད།།རྡོ་རྗེའི་གསུང་ལ་ཕྱག་འཚལ་བསྟོད།།རྡོ་རྗེའི་ཐུགས་ལ་ཕྱག་འཚལ་བསྟོད།།ཁྱོད་ལ་མཆོད་པ་ཕུལ་བའི་བསོད
ནམས་ཀྱིས།།བདག་གི་དགེ་བའི་ཚོགས་རྣམས་འཕེལ་བ་དང་།།བསམ་པ་གྲུབ་པར་ཐུགས་རྗེས་གཟུང་དུ་གསོལ།།དྲུག་པ་གཏོར་མ་བཏང་ཞིང་ཕྲིན་ལས་བཅོལ་བ་ནི།གཏོར་མ་ཆ་གསུམ་ལྟར་བསྔོ་བའམ།ཡང
ན་བསྡུས་པའི་གཏོང་མ་གཅིག་ཀྱང་རུང་སྟེ།སྭ་བྷཱ་ཝས་སྦྱངས་ལ།སྟོང་པའི་ངང་ལས།བྷྲཱུྃ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ།དཀར་གསུམ་མངར་གསུམ་ལ་སོགས་པའི་རྫས་ཀྱི་དངོས
པོ་རྣམས་འདོད་པའི་ཡོན་ཏན་ལྔར་བསམ།ཨོཾ་ཨཱཿཧཱུཾ་གིས་བྱིན་གྱིས་བརླབསེ་ལ།དཔལ་རྡོ་རྗེ་རྣམ་པར་འཇོམས་པ་ལྷ་བཅུ་དྲུག་གི་ལྷ་ཚོགས་རྣམས་ཀྱིས་གསོལ་བར་བསམས་ལ།རྩ་བའི་གཟུངས་ཐུང་གི

༄ཞབས་སུ།ཨི་དཾ་པ་ལིཾ་ཏ་ཁ་ཁ་ཁཱ་ཧི་ཁཱ་ཧི།ཞེས་བཏགས་པ།བདུན་གསུམ་ལ་སོགས་པ་བརྗོད་ལ་འབུལ་ལོ།།གསང་སྔགས་ནང་ལྟར་བྱེད་ན།སྨན་དང་དཀྟ་གཏོར་མ་རྣམས་མེ་རླུང་གི་སྦྱོར་བས་ཀྱིན
གྱིས་བརླབས་ལ་དབུལ་ཞིང་།སྤྲོས་པ་ལ་དགའ་ན།མཚན་བརྒྱ་རྩ་བརྒྱད་ལ་སོགས་པས་བསྟོད་དོ།།ཕྲིན་ལས་བཅོལ་བ་ནི།ཧཱུྃ།ལྔ་བརྒྱ་དུས་ཀྱི་ཐ་མ་ལ།།རྡོ་རྗེ་རྣམ་འཇོམས་བསྟན་པ་དར།།འཇིགས་པའི
ཁྲོ་བོ་བསྟན་སྲུང་པོ།།རི་རབ་ཙམ་གྱི་སྐུ་བཞེངས་ལ།།གནམས་ཙམ་གྱི་ཞལ་གདངས་འཚལ།།རྩི་ཤིང་ཙམ་གྱི་མཆེ་བ་གཙིགས།།རྒྱ་མཚོ་ཙམ་གྱི་མཆོད་པ་བཞེས།།བདག་ཅག་རྣལ་
འབྱོར་སྒྲུབ་པ་པོས།།བཅོལ་བའི་ལས་རྣམས་གྲུབ་པར་མཛོད།།བདུད་རྩི་སྨན་གྱི་གཏོར་མ་བཞེས།།མཛེས་པའི་མེ་ཏོག་གཏོར་མ་བཞེས།།རཀྵ་རྒྱན་གྱི་མཆོད་པ་བཞེས།།རྣལ་འབྱོར
སྒྲུབ་པ་པོ་བདག་གིས།།བཅོལ་བའི་ཕྲིན་ལས་གྲུབ་པར་གྱིས།།ཚེ་རིང་ནད་མེད་དབང་ཕྱུག་དང་།།དཔལ་དང་གྲགས་དང་སྐལ་བ་བཟང་།།ལོངས་སྤྱོད་རྒྱ་ཆེན་ཀུན་ཐོབ་ནས།།ཞི
དང་རྒྱས་ལ་སོགས་པ་ཡི།།ལས་ཀྱི་དངོས་གྲུབ་བདག་ལ་སྩོལ།།དམ་ཚིག་ཅན་གྱིས་བདག་ལ་སྲུངས།།དངོས་གྲུབ་ཅན་གྱིས་སྡོང་གྲོགས་མཛོད།།སྐབས་འདིར་འོད་ཟེར་གྱི

སྤྲོ་བསྡུ་བྱ་ཞིང་།སྙིང་པོ་གཟུངས་རིང་གང་ཡིན་ལ་བསྙེན་པ་རྒྱས་བསྡུས་ཅི་རིགས་བྱའོ།།བདུན་པ་སྡིག་པ་བཤགས་པ་ནི།ཧཱུྃ།ན་མོ་དུས་གསུམ་སྡིག་པ་ཅི་བགྱིས་པ།།རང་གནོང་འགྱོད་པའི་སེམས་ཀྱིས་
མཐོལ་ལོ་བཤགས།།སླན་ཆད་སྡོམ་པའི་ཚུལ་ལ་གནས་ལགས་ཀྱིས།།དུས་འདིར་བག་ཆགས་མ་ལུས་དག་གྱུར་ཅིག།བདག་གིས་ལས་ངན་བྱས་པས་ལུས་ངན་ཐོབ།།ཁམས
གསུམ་སྡིག་པའི་ཚང་སྐྱེས་པས།།ངག་གིས་སྡིག་བྱས་བརྫུན་ཚིག་མང་དུ་བརྗོད།།སེམས་ཀྱིས་བློ་ནོར་ལོག་པར་ལྟ་བ་སོགས།།འདི་འདྲའི་དབང་གིས་སྡིག་པ་ཅི་བགྱིས་པ།།བཀྲམ་
པའི་ལྷ་ཚོགས་རྣམས་ལ་མཐོལ་ལོ་བཤགས།།ཡེ་ཤེས་ལྷ་ལ་རྟོག་པ་མི་མངའ་ཡང་།།དེ་ཡི་འཁོར་དུ་གཏོགས་པའི་ལྷ་སྲིན་ལ།།འགལ་འཁྲུལ་གྲ་ཆག་ཉམས་པ་བཟོད་པར་གསོལ།།ཐུགས་དང་།
འགལ་བ་མཆིས་ན་གནོད་མ་མཛད།།ཅེས་བཤགས་པ་བྱས་ནས།གཟུངས་ཀྱི་ཆོ་ག་ཡུན་རིང་དུ་བྱེད་ན།ཐུན་གསུམ་མམ་བཞིར་བྱའོ།།གསུམ་པ་དབང་བསྐུར་བ་ནི།སྒྲུབ་པ་ཐོན་ནས་བུམ་པ་ལག་ཏུ་བླངས་ཏེ།ཏིང་ངེ།
འཛིན་ནི།རྣམ་པར་འཇོམས་པ་ལྷ་བཅུ་དྲུག་གི་དཀྱིལ་འཁོར་གྱི་སྐུ་གསུང་ཐུགས་ལས་འོད་ཟེར་དཀར་དམར་མཐིང་ཀ་བྱུང་སྟེ།ལུས་ངག་ཡིད་གསུམ་གྱི་དྲི་མ་དག་ཅིང་།སྐུ་གསུང་ཐུགས

ཀྱི་དབང་ཡོངས་སུ་རྫོགས་པར་བསྒོམ་མོ།།བུམ་པ་སྤྱི་བོར་བཞག་ལ།བུམ་པའི་དོན་ནི་ཆོས་ཉིད་སྐྱེ་བ་མང་།ཁ་རྒྱན་ཀུན་འབྱུང་དཔག་བསམ་ལྗོན་པའི་ཤིང་།།མགུལ
ཆིངས་ཤེས་བྱ་དར་གྱི་ཅོད་པན་འཕུར།།མི་འགྱུར་རྟགས་ཀྱི་ཕྱག་རྒྱ་བཞི་ཡིས་མཛེས།།རིན་ཆེན་རྣམ་པ་སྣ་ཚོགས་རྒྱུ་ལས་བྱུང་།།དྲི་མེད་དག་པ་ལྷ་ཡི་གཞམ་ཡས་ཀྱང་།།སྨན་ལྔ་འབྲུ་ལྔ་སྙིང
པོ་ལྔ་ལྷ་ལྔ།།སྐུ་ལྔ་གསུང་ལྔ་ཐུགས་ལྔ་ཡེ་ཤེས་ལྔ།།སྟོབས་ལྔས་བྱིན་གྱིས་བརླབས་པའི་བུམ་པ་རུ།།རང་བཞིན་དག་པའི་བདུད་རྩིའི་བཅུད་ཕྱུངས་པས།།ལས་དང་ཉོན་མོངས་བག་ཆག་དག་གྱུར
ཅིག།ཨོཾ་བུདྡྷ་བཻ་རོ་ཙ་ན་ཨཽ།བཛྲ་བི་རོ་ཙ་ན་ཧཱུཾ།རཏྣ་བཻ་རོ་ཙ་ན་སཱ།པདྨ་བཻ་རོ་ཙ་ན་ཨཻ།ཀརྨ་བཻ་རོ་ཙ་ན་ཧཱ།ཨོཾ་བུདྡྷ་ཀ་ལ་ཤ་ཨ་བྷི་ཥིཉྩ་སོ།བཛྲ་ཀ་ལ་ཤ་ཨ་བྷི་ཥིཉྩ་ཧཱུཾ།རཏྣ་ཀ་ལ་ཤ་ཨ
བྷི་ཥིཉྩ་སཱ།པདྨ་ཀ་ལ་ཤ་ཨ་བྷི་ཥིཉྩ་ཨི།ཀརྨ་ཀ་ལ་ཤ་ཨ་བྷི་ཥིཉྩ་ཧཱ།བི་རོ་ཙ་ན་ཨཽ།ཀཱ་ཡ་པཱ་ལ་ཨ་བྷི་ཥིཉྩ་ཨཽ།ཨ་མི་དེ་བ་ཧྣིཿཝཱཀ་པཱ་ལ་ཨ་བྷི་ཥིཉྩ་ཨཱཿབཛྲ་སཏྭ་ཧཱུྃ།ཙིཏྟ་པཱ་ལ།
ཨ་བྷི་ཥིཉྩ་ཧཱུྃ།སྐུ་གསུང་ཐུགས་བྱིན་གྱིས་བརླབས།།ཡེ་ཤེས་ལྔ་ཡིས་དཔང་བསྐུར་ཅིང་།གཞན་ལ་ཡང་དེ་ལྟར་བྱའོ།།བཞི་པ་ཁྲུས་ཀྱི་ཆོ་ག་ནི།བདག་ཕྱག་ན་རྡོ་རྗེའི་ཐུགས་ཀའི་ཧཱུྃ་ལས་འོད་ཟེར

འཕྲོས་པས་ལྷ་བཅུ་དྲུག་ལ་ཕོག་སྟེ་ལྷ་རྣམྦ་འོད་དུ་ཞུ་བ་ལས།ལྷའི་ཆུ་དག་པ་དཀར་ལ་འཚེར་བ་དྲི་མ་མེད་པའི་ཆུ།ནད་ཐམས་ཅད་ཀྱི་གཉེན་པོར་གྱུར་པ།དཀར་ལྷང་ལྷང་འཚར་བ་དེ་ལྟ་བུའི་ཆུ་དེ།
ན་དཱ་བར་ཉི་མ་རྩེ་ཤར་ལ་ཁ་ཤར་དུ་བལྟས་ལ།རིན་པོ་ཆེའི་ཟངས་གཞོང་བཟེད་ལ་འདི་སྐད་དོ།།ན་མོ་སྲི་ཞུའི་མགྲོན་དུ་གྱུར་པ།སངས་རྒྱས་དང་བྱང་ཆུབ་སེམས་དཔའ།ཉན་ཐོས་དངརང་སངས་རྒྱས་ཇི་སྙེད
བཞུགས་པ་རྣམས་སུ་ཁྲུས་ལ་གཤེགས་སུ་གསོལ།ཕན་མཛད་ལྷ་ཡི་བཀྲ་ཤིས་གང་ལགས་པ།བཀྲ་ཤིས་དམ་པ་དེས་ཀྱང་དེང་འདིར་བཀྲ་ཤིས་ཤོག།ཛ་ཡ་ཛ་ཡ་རྒྱལ་བར་གྱུར།
ཅིག།གཞན་ཡང་ཡོན་ཏན་གྱི་མགྲོན་དུ་གྱུར་པ།དཔལ་ཚངས་པ་དང་།བརྒྱ་བྱིན་དང་།རྒྱལ་པོ་ཆེན་པོ་བཞི་དང་།ཕྱོགས་སྐྱོང་བ་བཅུ་དང་།དཔལ་ཧ་རི་ཀ་དང་།པ
ཀ་དང་།གང་བ་བཟང་པོ་དང་།ནོར་བུ་བཟང་པོ་དང་།ལྔས་རྩེན་དང་།བདེ་བའི་རི་བོ་དང་།དེད་དཔོན་དང་།ཤེས་པའི་སྒྲོན་མ་ལ་སོགས་ཏེ།དམ་པ་ཆོས་སྐྱོང་བའི་སྲུང་མ་ཁྱེད་རྣམས་མི
དགྱེས་པ་ཐམས་ཅད་སྐུ་ཁྲུས་ལ་གཤེགས་སུ་གསོལ།ཕན་མཛད་ལྷ་ཡི།།འགྲོའོ།།བཀྲ་ཤིས།ཛ་ཡཿགཞན་ཡང་མ་ཧཱ་དེ་ཝ་ལ་སོགས་པ་ལྷ་ཆེན་པོ་བརྒྱད།མཐའ་ཡས་དང

འཇོག་པོ་ལ་སོགས་ཏེ་ཀླུ་ཆེན་པོ་བརྒྱད།ཉི་མ་དང་ཟླ་བ་ལ་སོགས་ཏེ་གཟའ་ཆེན་པོ་བརྒྱད།སྨིན་དྲུག་དང་སྐར་མ་ལ་སོགས་རྒྱུ་སྐར་གྱི་ལྷ་མོ་ཉི་ཤུ་རྩ་བརྒྱད།དན་དང་དྲན
་ལ་སོགས་ཏེ་གནོད་སྦྱིན་ཆེན་པོ་བརྒྱད།ལྟོ་འཕྱེ་དང་གྲུལ་བུམ་ལ་སོགས་ཏེ་ལྷ་མ་སྲིན་སྡེ་བརྒྱད།ཁྱོད་རྣམས་མི་དགྱེས་པ་ཐམས་ཅད་སྲུ་ཁྲུས་ལ་གཤེགས་སུ་གསིལ།ལན་མཛད་ལྷའི་
ཀྲ་ཤིས་གང་ལགས་པ།།བཀྲ་ཤྲཱིས་དམ་པ་དེས་ཀྱང་དེང་འདིར་བཀྲ་ཤིས་ཤོག།ཛ་ཡཛ་ཡ་རྒྱལ་བར་གྱུར་ཅིག།གཞན་ཡང་ཡུལ་བདག།ས་སྟེང་གི་ལྷ་དང་།འོག་གི་ཀླུ་དང་།ས་
བདག་དང་།འཕྲལ་གང་མཐོ་བའི་རྐྱེན་བགེགས་དང་།ལུང་པ་ཕུ་མདའི་གཡའ་རི་དང་།གངས་རི་ལ་གནས་པའི་ལྷ་ཀླུ་གནོད་སྦྱིན་དང་།ཡུལ་ལྷ་དང་།ཆུ་དང་།བཙན།།
ལ་སོགས་པ་ཁྱེད་རྣམས་ཀྱི་མེ་དགྱེས་པ་ཐམས་ཅད་སྐུ་ཁྲུས་ལ་གཤེགས་སུ་གསོལ།པན།བཀྲ་ཤིས་ཛམ།གཞན་ཡང་།པོ་ལྔ།དགྲ་ལྟ།སྲོག་ལྷ་དང་།ལེ་འུ་ནི་
ལྷ་དང་།པ་མྱེས་ཀྱི་མཚན་དང་།མ་ཕྱིའི་སྨན་དང་།ལྷ་མཚན་ཁྱེད་རྣམས་མི་དགྱེས་པ་ཐམས་ཅད་སྦ་ཁྲུས་པ་གཤེགས་སུ་གསོལ།ཕན།བཀྲ་ཤིས་ཛ་ཡ་

གཞན་ཡང་རྣལ་འབྱོར་པ་བདག་ཅག་དང་།ཡོན་བདག་འཁོར་དང་བཅས་པ་རྣམས་ཀྱིས།ཟས་ངན་ལྟོར་ཟོས་པ་དང་།གོས་ངན་ལུས་ལ་གྱོན་པ་དང་།ཕྱོགས་ངན་དུ་ཕྱིན་པ་དང་།སྨེ་དང་།
ཁྲམ་དང་།བྱུར་གྱི་སྐལ་གྱིས་ཕོག་པ་དང་།ལུས་ཀྱི་ན་ཚ་དང་།སེམས་ཀྱི་སྡུག་བསྔལ་དང་།མི་གཙང་བའི་ནད་ཐམས་ཅད་དང་།ལུས་ངག་ཡིད་གསུམ་གྱི་སྡིག་སྒྲིབ་ཐམས་ཅད་ཡེ་ཤེས།
ཀྱི་ཆུ་བོའི་ཁྲུས་ཀྱིས་དག་པར་གྱུར་ཅིག།པན་མཛད་ལྷ་ཡི་བཀྲ་ཤིས་གང་ལགས་པ།།བཀྲ་ཤིས་དམ་པ་དེས་ཀྱང་དེང་འདིར་བདེ་ལེགས་ཤོག།ཛ་ཡ་ཛ་ཡ་རྒྱལ་བར་གྱུར་ཅིབ།།ཅེས་ཁྲུས་གསོལ།
བར་བྱའོ།།གསུལ་བ་རྗེས་ཀྱི་ཆོ་ག་ལ་སྨོན་ལས།བཀྲ་ཤིས།བསྔོ་བ་དང་གསུམ་ལ།སྨོན་ལམ་གདབ་པ་ནི།བཀྲ་ཤེས་རྒྱལ་བྱེད་བུམ་པའི་དབང་བསྐུར་བས།།ཡེ་ཤེས་དབང་བཅུ་རྣམས་ལ་དབང་བྱེད
པཔ།།ལོག་འདྲེན་བདུད་བཞིའི་དགྲ་ལས་རབ་རྒྱལ་ཏེ།།རྣམ་པ་ཀུན་མཁྱེན་ཡེ་ཤེས་ཐོབ་པར་ཤོག།འབྲུ་མཆོག་རྣམ་པ་མང་པོས་དབང་བསྐུར་བས།།འབྲས་བུ་རྣམ་པ་མང་པོ་སྨིན་པ
ལྟར།དགེ་བའི་ལོ་ཐོག་མང་པོ་སྨིན་རྒྱས་ཏེ།།མ་འདྲེས་བཅོ་བརྒྱད་ཆོས་དང་ལྡན་པར་ཤོག།སྤོས་མཆོག་རྣམ་པ་ལྔ་ཡིས་དབང་བསྐུར་བས།།དྲི་ཞིམ་སྤོས་ཀྱིས་ཆ་བའི་གདུང་སེལ་ལྟར

ཚད་མེད་ལ་སོགས་ཟག་མེད་བདུད་རྩི་ལྔས།།ཉོན་མོངས་ལྔ་ཡི་གདུང་བ་སེལ་བར་ཤོག།སྨན་མཆོག་རྣམ་པ་ལྔ་ཡིས་དབང་བསྐུར་བས།།འཇིག་རྟེན་སྨན་པའི་རྒྱལ་པོ་དམ་པ་སྟེ།།བཞི་བརྒྱ་རྩ་བཞིའི་ནད་ལས་ཕྱིར
བསལ་ཏེ།།སྟོང་ཕྲག་བརྒྱད་ཅུའི་བགེག་ལས་ཐར་བར་ཤོག།རིན་ཆེན་རྣམ་པ་ལྔ་ཡིས་དབང་བསྐུར་བས།།ཡིད་བཞིན་ནོར་བུས་རེ་བ་ཀུན་སྐོང་ལྟར།།འགྲོ་དོན་བསམ་པ་ཡིད་བཞིན་འགྲུབ་པ་དང་།།ཡིད་བཞིན་ཡོན་ཏན་ཆོས་དང
ལྡན་པར་ཤོག།སྙིང་པོ་རྣམཔ་ལྔ་ཡིས་དབང་བསྐུར།།དགེ་བའི་རྩ་བ་རྒྱ་ཡི་དབང་པོ་ལས།།དགེ་བཅུ་མ་ལུས་དབྱིངས་སུ་སྨིན་གྱུར་ཏེ།།སྙིང་པོ་བླ་མེད་འབྲས་བུ་ཐོབ་པར་ཤོག།མགུལ་ཆིངས་ཅོད་པན་ལྔ་ཡིས་དབང་བསྐུར་བས།།
རྡོ་རྗེ་རྒྱལ་མཚན་གཙོ་བོར་དབང་བསྐུར་ཏེ།།ཡེ་ཤེས་རྣམ་པ་མང་པོ་རྫོགས་གྱུར་ནས།།པདེ་གཤེགས་རིགས་ལྔའི་དབང་དང་ལྡན་པར་ཤོག།ཁ་རྒྱན་འབྲས་བུ་ཆགས་པས་དབང་བསྐུར་བས།།དཔག་བསམ་ཤིང
གིས་རེ་བ་ཀུན་སྐོང་ལྟར།།འགྲོ་དོན་བསམ་པ་ཡིད་བཞིན་འགྲུབ་པ་དང་།།འབྲས་བུ་ཅན་གྱི་ཤིང་དང་ལྡན་པར་ཤོག།གཟུངས་ཐག་ཡེ་ཤེས་ལྔ་ཡིས་དབང་བསྐུར་བས།།དོན་གྱི་གཟུངས་དང་ཚིག་གི་གཟུངས་ལྡན་ཞིང་།།
དེ་བཞིན་གཤེགས་པའི་སྐུ་དང་ཡེ་ཤེས་ལྔ།།ཡོན་ཏན་མི་འབྲལ་གཟུངས་དང་ལྡན་པར་ཤོག།དེ་ལྟར་གཟུངས་ཀྱི་བུམ་པ་འདི་བཞེད་སུ་གསོལ་ཏེ།།ཡང་གང་ཞིང་གཏམ་པ་བཞིན།།དེང་གི་ཡོན་བདག་གི་ཚེ་དང་བསོད་ནམས་དང་།།།

དབང་ཐད་དང་།ནུས་སྲིད་ཐམས་ཅད་ཟླ་བ་ཡར་གྱི་ངོ་བཞིན་དུ།ཚེས་གཅིག་ནས་བཅོ་ལྔའི་བར་དུ་གང་ཞིང་རྒྱས་པ་བཞིན་ནམ།གངས་རི་ལ་ཟླ་བ་ཤར་བཞིན་ཇེ་ཚེ་རྗེ་ཆེར་རྒྱས་ཏེ་ཤསལ་བས་གྱུར་ཅིག
དེ་ལྟར་གཟུངས་ཀྱི་བུམ་པ་འདི།ཡོན་བདག་གི་སྐུ་ལ་གསོལ་ཏེ།ཟླ་བ་མར་ངོར་ཟད་ཅིང་སྟོངས་པ་ལྟར།མི་མཐུན་པའི་ཕྱོགས་ཐམས་ཅད་ནི་ཚེས་བཅུ་དུག་ནས་གནམ་སྟོང་གི་བར་དུ་ཟད
ཅིང་སྟོངས་པའམ།བྱ་སྒྲོ་མེར་བསྲེགས་པ་བཞིན་དུ་ཇེ་ཆུང་ཇེ་ནུང་སོང་སྟེ་བྱང་ཞི་འདག་ལ་གྱུར་ཅིག།དེ་ལྟར་གྱུར་པའི་བྱིན་རླབས་ཀྱིས་དགེ་བའི་བཤེས་གཉེན་ཞལ་དྲོ་བར་གྱུར་ཅི་བ།།བུམ
པ་བཀྲ་ཤིས་པར་གྱུར་ཅིག།ཡོན་གྱི་བདག་པོ་རྣམས་ཚེ་རིང་ཞིང་རྒད་མེད་པར་གྱུར་ཅིག།ཡུལ་ཁམས་ཐམས་ཅད་དུ་མི་ནད་དང་ཕྱུག་ནད་ཐམས་ཅད་རྒྱུན་ཆད་ནས།ལོ་ཕྱུག་ནི་རྟག་ཏུ་
ལེགས་དབུས་སུ་ཡུལ་མི་འཁྲུགས།མཐའ་ནས་དགྲ་མི་ལྡང་།ལྷུན་ནི་ལྷམ་མེ་ལྟུང་དེ།བ་དེ་སྐྱིད་ཕུན་སུམ་ཚོགས་པའི་སྐལ་བ་དང་ལྡན་པར་གྱུར་ཅི་བ།།ཅེས་པས་སྨོན་ལམ་གདག་པར
བྱའོ།།གཉིས་པ་ནི་བཀྲ་ཤིས་གང་རུང་བརྗོད།གསུམ་པ་དགེ་བའི་རྩ་བ་བླ་ན་མེད་པའི་བྱང་ཆུབ་ཏུ་བསྔོ།འདིའི་བརྒྱུད་པ།སློབ་དཔོན་བི་མ་ལ་མི་ཏྲས་མང་ད་དེ།བི་མ་ལ་མི་ཏྲས་བོད་དུ་བྱོན་ནས།སྐེགས་ཀྱི་ཡང

༄།ཐོག་ཏུ་གཉག་ཛྙཱ་ན་ཀུ་མཱ་རས་བསྒྱུར་ནས།ལྷ་དཔལ་གྱི་ཡེ་ཤེས་ལ་བཤད།དེས་སྲུ་ལེགས་པའི་སྒྲོན་མ་ལ་བཤད།དེས་ནཱ་རོ་ཚེ་འབྱིན་ལ།དེས་སྒྲུབ་སྟོན་བླ་མ་ལ།དེས་བླ་མ་རྒྱ་ལ།དེས
ཐ་མ་རས་པ་ལ།དེས་བླ་མ་རིན་པོ་ཆེ་རང་བྱུང་རྡོ་རྗེ་ལ།སློབ་དཔོན་བི་མ་ལ་མི་ཏྲས་མཛད་པའི་དཔལ་རྡོ་རྗེ་རྣམ་པར་འཇོམས་པའི་རིག་ད་གཏད་པ་དང་།གཟུངས་ཀྱི་ཆོ་གའི་རིམ་པ་འདི།ལག་ལེན་ཤིན་ཏུ་བདེ་བར
རང་བྱུང་རྡོ་རྗེས་པ་སྨིགས་པ་རྫོས་སོ།།